Document ID: 32010R0365

ΚΑΝΟΝΙΣΜΌΣ (ΕΕ) αριθ. 365/2010 ΤΗΣ ΕΠΙΤΡΟΠΉΣ
της 28ης Απριλίου 2010
για την τροποποίηση του κανονισμού (ΕΚ) αριθ. 2073/2005 περί μικροβιολογικών κριτηρίων για τα τρόφιμα όσον αφορά τα εντεροβακτηρίδια στο παστεριωμένο γάλα και σε άλλα παστεριωμένα υγρά γαλακτοκομικά προϊόντα και το Listeria monocytogenes στο αλάτι για τρόφιμα
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (1), και ιδίως το άρθρο 4 παράγραφος 4,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (2) καθορίζει τα μικροβιολογικά κριτήρια όσον αφορά ορισμένους μικροοργανισμούς και τους κανόνες εφαρμογής με τους οποίους πρέπει να συμμορφώνονται οι υπεύθυνοι επιχειρήσεων τροφίμων κατά την εφαρμογή των γενικών και ειδικών απαιτήσεων υγιεινής που αναφέρονται στο άρθρο 4 του κανονισμού (ΕΚ) αριθ. 852/2004.
(2)
Σύμφωνα με το άρθρο 10 του κανονισμού (ΕΚ) αριθ. 2073/2005 τα μικροβιολογικά κριτήρια αναθεωρούνται με βάση την επιστημονική, τεχνολογική και μεθοδολογική πρόοδο, την εμφάνιση παθογόνων μικροοργανισμών στα τρόφιμα και τις πληροφορίες από τις αξιολογήσεις κινδύνου.
(3)
Το κεφάλαιο 1 του παραρτήματος I του κανονισμού (ΕΚ) αριθ. 2073/2005 καθορίζει τα κριτήρια ασφάλειας για τα τρόφιμα σχετικά με το Listeria monocytogenes σε ορισμένα τρόφιμα έτοιμα για κατανάλωση. Το σημείο 1.3 προβλέπει τα όρια για τρόφιμα έτοιμα για κατανάλωση μη ικανά να υποστηρίξουν την ανάπτυξη του L. monocytogenes, διαφορετικά από εκείνα που προορίζονται για βρέφη και για ειδικούς ιατρικούς σκοπούς. Οι υπεύθυνοι επιχειρήσεων τροφίμων πρέπει να αποδεικνύουν τη συμμόρφωση με τα κριτήρια για τα προϊόντα που διατίθενται στην αγορά κατά τη διάρκεια διατήρησής τους.
(4)
Σύμφωνα με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (3), το αλάτι για τρόφιμα αποτελεί τρόφιμο έτοιμο για κατανάλωση. Σύμφωνα με επιστημονικά στοιχεία, η παρουσία και η επιβίωση του L. monocytogenes στο αλάτι δεν θεωρούνται πιθανές υπό κανονικές συνθήκες. Συνεπώς, το αλάτι για τρόφιμα πρέπει να προστεθεί στην υποσημείωση 4 του κεφαλαίου 1 του παραρτήματος Ι του κανονισμού (ΕΚ) αριθ. 2073/2005 που προβλέπει τα έτοιμα για κατανάλωση τρόφιμα για τα οποία δεν απαιτούνται τακτικές δοκιμές για L. monocytogenes.
(5)
Σύμφωνα με τον κανονισμό (ΕΚ) αριθ. 2073/2005, εφαρμόζεται κριτήριο υγιεινής κατά τη διάρκεια της διαδικασίας για τα εντεροβακτηρίδια (Enterobacteriaceae) στο παστεριωμένο γάλα και σε άλλα παστεριωμένα υγρά γαλακτοκομικά προϊόντα, όπως και αναλυτική μέθοδος αναφοράς και όρια.
(6)
Η αναλυτική μέθοδος αναφοράς που προβλέπεται για τα εντεροβακτηρίδια στο παστεριωμένο γάλα και σε άλλα παστεριωμένα υγρά γαλακτοκομικά προϊόντα ISO 21528-1 έχει αποδειχθεί δύσκολη στην εφαρμογή για συνήθεις αναλύσεις στο πλαίσιο αυτοελέγχων καθώς είναι πολύ δύσκολη και χρονοβόρος. Λόγω των μεθοδολογικών εξελίξεων, η αναλυτική μέθοδος αναφοράς για τα εντεροβακτηρίδια στο παστεριωμένο γάλα και σε άλλα παστεριωμένα υγρά γαλακτοκομικά προϊόντα πρέπει να μετατραπεί σε ISO 21528-2, που είναι ταχύτερη και ευκολότερη στην εκτέλεση.
(7)
Οι αναλυτικές μέθοδοι αναφοράς επηρεάζουν τα αποτελέσματα των δοκιμών. Συνεπώς, το κριτήριο για το όριο των εντεροβακτηριδίων στο παστεριωμένο γάλα και σε άλλα παστεριωμένα υγρά γαλακτοκομικά προϊόντα πρέπει να τροποποιηθεί ανάλογα. Με την εν λόγω αλλαγή θα εξακολουθήσει να εξασφαλίζεται ένα ικανοποιητικό όριο ανίχνευσης για τη διαδικασία υπό συνθήκες υγιεινής καθώς η πιθανότητα προβλημάτων κατά την παρασκευαστική διαδικασία θα συνεπαγόταν πολύ υψηλότερη αύξηση εντεροβακτηριδίων.
(8)
Λόγω πρόσφατων αλλαγών στην ταξινόμηση, η ονομασία Enterobacter sakazakii στο πλαίσιο του κανονισμού (ΕΚ) αριθ. 2073/2005 πρέπει να μετατραπεί σε Cronobacter spp. (Enterobacter sakazakii).
(9)
Ορισμένες από τις διατάξεις ίσχυαν έως την 1 Ιανουαρίου 2010 και νέες διατάξεις που προβλέπονται ήδη από τον κανονισμό θα εφαρμόζονται εφεξής. Για να βελτιωθεί η σαφήνεια των εν λόγω διατάξεων, κρίνεται σκόπιμη η διαγραφή των παρωχημένων διατάξεων.
(10)
Συνεπώς, ο κανονισμός (ΕΚ) αριθ. 2073/2005 πρέπει να τροποποιηθεί ανάλογα.
(11)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 2073/2005 τροποποιείται ως εξής:
1.
Το κεφάλαιο 1 τροποποιείται ως εξής:
α)
το σημείο 1.5 αντικαθίσταται από το ακόλουθο:
«1.5
Κιμάς και παρασκευάσματα κρέατος από κρέας πουλερικών που προορίζονται να καταναλωθούν μαγειρευμένα
Salmonella
5
0
Απουσία σε 25 g
EN/ISO 6579
Προϊόντα που διατίθενται στην αγορά κατά τη διάρκεια διατήρησής τους»
β)
το σημείο 1.9 αντικαθίσταται από το ακόλουθο:
«1.9
Προϊόντα κρέατος από κρέας πουλερικών που προορίζονται να καταναλωθούν μαγειρευμένα
Salmonella
5
0
Απουσία σε 25 g
EN/ISO 6579
Προϊόντα που διατίθενται στην αγορά κατά τη διάρκεια διατήρησής τους»
γ)
το σημείο 1.24 αντικαθίσταται από το ακόλουθο:
«1.24
Παρασκευάσματα για βρέφη σε σκόνη και τρόφιμα που προορίζονται για ειδικούς ιατρικούς σκοπούς σε σκόνη για βρέφη ηλικίας κάτω των έξι μηνών(14)
Cronobacter spp. (Enterobacter sakazakii)
30
0
Απουσία σε 10 g
ISO/TS 22964
Προϊόντα που διατίθενται στην αγορά κατά τη διάρκεια διατήρησής τους»
2.
Στην υποσημείωση 4 του κεφαλαίου 1 προστίθεται η ακόλουθη περίπτωση:
«-
αλάτι για τρόφιμα».
3.
Το μέρος 2.2 του κεφαλαίου 2 τροποποιείται ως εξής:
α)
το σημείο 2.2.1 αντικαθίσταται από το ακόλουθο:
«2.2.1
Παστεριωμένο γάλα και άλλα παστεριωμένα υγρά γαλακτοκομικά προϊόντα(4)
Enterobacteriaceae
5
0
10 cfu/ml
ISO 21528-2
Τέλος της διαδικασίας παρασκευής
Έλεγχος της αποτελεσματικότητας της θερμικής επεξεργασίας και της πρόληψης της επαναμόλυνσης καθώς και της ποιότητας των πρώτων υλών»
β)
η υποσημείωση 2 αντικαθίσταται από την ακόλουθη:
«(2)
Για τα σημεία 2.2.1, 2.2.7, 2.2.9 και 2.2.10 m = M».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 2010.

Labels: 7
0
17